nang kinahapunan ay iniutos ni simoun sa kaniyang alila na kung darating ang isang binatang nagngangalang basilio, ay papasuking agad. pagkatapos ay nagkulong sa kaniyang silid at waring nasadlak sa isang malalim na pagkukurokuro. mulat sapul noong magkasakit, ang mukha ng mag aalahas ay lalo pa manding tumigas at lalong pumanglaw, lumalim na mabuti ang guhit niya sa pag itan ng dalawang kilay. waring nahukot ng kaunti; ang uloy hindi na tayongtayo, nayuyuko. lubhang nalululong sa kaniyang pag iisip na hindi tuloy nadingig na may tumatawag sa pintuan. kinailangang ulitin ang katog. si simoun ay nangilabot: tuloy! ang dumating ay si basilio, ngunit quantum mutatus kung ang pagkakabago ng anyo ni simoun sa loob ng dalawang buwan ay malaki, ang sa binatay kakilakilabot. ang kaniyang mga pisngiy hukay, walang ayos ang bihis, gusot ang buhok.